Középkori egyetemes történelem 2. OTR1009L (elmélet és gyakorlat)

***2023/2024. tanév 2. félév***

**Tantárgyi tematika és félévi követelményrendszer**

**A foglalkozásokon történő részvétel:** TVSZ. 8. 1. alapján szabályozva.

**Félévi követelmény: kollokvium Az értékelés módja és ütemezése:**

*A hallgató érdemjegye (ami egyben a megajánlott vizsgajegy) a konzultáció tananyagából és a kötelező irodalomból írt zárthelyi dolgozat érdemjegye.*

*A zárthelyi időpontja: 2024 áprilisában (a levelező hallgatókkal egyeztetve)*

**Kötelező irodalom:**

*Katus László: Európa története a középkorban. Kronosz K. 2021. IX. fejezet, Anglia a 11-13. században. 378-386. oldal, továbbá a XI. fejezet: Az Ibériai-félsziget. 401-407. oldal*

 **Az elmélet témakörei:**

1. Nyugat – Európa királyságainak politikai és gazdasági helyzete a XI. században, a Szentszék és a Német –római Birodalom kapcsolata, a „keresztes eszmerendszer”.
2. A Bizánci Birodalom külpolitikai helyzete a XI. században, Kis – Ázsia és Közel – Kelet hatalmi helyzete 1095 előtt.
3. II. Orbán pápa és az 1. keresztes hadjárat (1096-1099), céljai, keresztes államok kialakulása, a lovagrendek létrejöttének okai és feladatai a Szentföldön.
4. A második, harmadik, és a negyedik keresztes hadjáratok elemzése és értékelése.
5. II. Frigyes császár diplomáciája a Szentföldön (1228-1229) és IX. Szent Lajos egyiptomi hadjárata (1248-1254).
6. A Mameluk Birodalom sikeres harcai a keresztesek ellen (1265-1291). A keresztes hadjáratok kritikus értékelése.
7. Keresztes eszmeiség az Ibériai – félszigeten, a reconquista folyamata, a keresztény királyságok kialakulása, területi növekedése és határaik rögzülése, a visszafoglalás hatása a gazdasági – társadalmi struktúrára, a kialakuló államok etnikai – vallási – kulturális jellemzőire.

**A gyakorlat témakörei:**

* 1. A vertikális és horizontális társadalomszerveződés sajátosságai a középkorban, a vertikális struktúrák felbomlásának okai.
	2. A rendek kialakulása Nyugat-Európában és a rendi-képviseleti testületek típusai.
	3. A rendi-képviseleti testületek struktúrája, jogkörei.
	4. A francia államfejlődés folyamata a Capeting - dinasztia uralkodása alatt (987-1328). II. Fenséges Fülöp, Szent Lajos és IV. Szép Fülöp kormányzati politikája.
	5. Az angol állam fejlődésének folyamata III. Edward hatalomra kerüléséig, 1327-ig. Az angol-francia I. Százéves háború (1154-1192-1259). A Magna Charta tartalma, kibocsátásának bel- és külpolitikai okai.
	6. Az angol parlament jogosítványai III. Edward uralkodása alatt (1327-1377).
	7. A II. Százéves Háború (1337-1453) kiváltó okai, a koronák céljai, a háború szakaszolása, a négy szakasz alapvető katonai – diplomáciai és belpolitikai eseményei Angliában és Franciaországban.

**Ajánlott irodalom:**

1. Európa az érett és kései középkorban, XI. – XV. század. Szerk. Angi János és Bárány Attila. Multiplex Média. Debrecen, 2001.
2. Duby, G.: Emberek és struktúrák a középkorban. Magvető Kiadó. Budapest, 1978.
3. Duby, G.: Franciaország története: a kezdetektől a Bourbon-restaurációig. Osiris Kiadó. Budapest, 2005.
4. Runciman, St.: A keresztes hadjáratok története. Osiris. Budapest, 1999.
5. Molnár Máté: A templomos lovagrend alkonya. Miles Christi, MMX, Budapest
6. Jones, D: A templomosok. Kossuth K. 2018.
7. Jean de Joinville: Szent Lajos élete és bölcs mondásai. Balassi Kiadó, Bp. 2017.
8. Jones, D.: A keresztesek. Kossuth K. 2020.
9. Geoffroy de Villehardouin: Bizánc megvétele. Európa K. 1985.
10. Robert de Clari: Konstantinápoly hódoltatása. Balassi K. 2013.
11. Roger Crowley: Az elátkozott torony. Park K. 2019.
12. Michael Wood: Anglia múltjának nyomában. Alexandria K. 2007.

Nyíregyháza, 2024. február 6.

Dr. Aszalós Éva főiskolai docens